***Tervetuloa Kokemäen Etenee-leirille tuomariksi!***

Mukavaa, että olet ilmoittautunut tuomariksi leirille. Leiri on hieno mahdollisuus aloittaa jälleen uusi leirikesä ja opetella uusia taitoja tuomarina. Leirillä tulet pääasiassa tuomitsemaan pelejä peli- sekä syöttötuomarina ja mahdollisesti myös kakkostuomarina.

Ilmoittautuminen leirille on perjantaina 16.6 klo: 9.00-11.00 välisenä aikana, tuomarikansliassa joka sijaitsee Kokemäen Yhteiskoululla lukion puolella. (Koulupolku 3, 32800 Kokemäki) Mikäli et kerkeä tähän aikaväliin ilmoitatahan siitä, leirin omaan sähköpostiin ([etenee.kokemaki@gmail.com](mailto:etenee.kokemaki@gmail.com)) Tuomarit majoittuvat samaisella koululla.

**Ilmoittautumisen yhteydessä selviää myös tuomaroitavat pelit.**

Ensimmäiset pelit alkavat klo: 12.00 perjantaina. Ensimmäinen ruokailu perjantaina on lounas klo 10.30-12.30. **Saavuthan leirille niin, että ehdit syödä lounaan.** Seuraava ruoka on päivällinen ja se alkaa klo: 15.30-17.30.

Leirin ohjelma löytyy leirin nettisivuilta: https://www.etenee.fi/kokemaki/

**Tuomarin varustukseen kuuluu laikka (jos sellainen löytyy) sekä lippis, pilli, juomapullo, lenkkarit, reppu sekä urheilulliset housut. Tuomaritakki ei ole pakollinen saa tuoda jos haluaa, leirin puolesta sitä ei myöskään saa.**

Jokainen leiriläinen vastaa omista tavaroistaan leirin aikana. Tuomarikanslia ei ole oikea paikka arvotavaran säilyttämiseen pelien aikana, joten kukkaro/rahat, kännykkä, yms. ovat siis leiriläisen omalla vastuulla. Majoituksessa on samassa huoneessa monta nukkujaa, joten kannattaa tarkoin harkita mitä arvotavaroita mukaan ottaa. Jokainen leiriläinen on velvollinen korvaamaan aiheuttamansa vahingot.

Leiriorganisaatio ei vastaa kadonneista tai rikkoontuneista henkilökohtaisista tavaroista!

*Tuomariorganisaatio ja leiriorganisaatio huolehtivat tuomareiden hyvinvoinnista leirin aikana. He pitävät huolen siitä, että tuomarit käyvät syömässä, suihkussa ja saavat tarvittavan levon leirin aikana ja heillä on mahdollisimman mukavaa olla leirillä.*

**Leirin oheisohjelma tuomareille:**

Perjantai illalla pidetään tuomaripalaveri kaikkien tuomareiden kesken.

Palavereissa käydään läpi päivän pelejä yms. tuomarointiin liittyviä asioita. Tuomari koulutus pidetään lauantaina, sen pitää Tero Tamminen. Disco on lauantai illalla.

Leiri ei ole oikea paikka sairastamiselle. Jos tunnet itsesi kipeäksi esimerkiksi: Perjantai aamulla, tai et pääse muuten vain osallistumaan leirille, ilmoitathan siitä tuomarileirin organisaatiolle jonka yhteystiedot löytyvät kirjeen lopusta.

**Huoltajat:**

Olkaa tavoitettavissa ympäri vuorokauden leirin aikana. Vaikka harvoin jos koskaan tarvitsee yöllä soittaa, niin silti siihenkin pitää osata varautua! :)

**Kirjeen lopussa on linkki tuomarileirin sääntöihin, jotka tuomarit lukevat ja kuittaavat.**

**Lukekaa nuoren kanssa yhdessä säännöt ja keskustelkaa niistä.**

**Mitä leirille mukaan?**

*Tässä esimerkki mitä leirille kannattaa ottaa mukaan:*

· Aurinkorasva

· Makuupussi tai peitto/tyyny + lakanat

· Retkisänky, ilmapatja tai tavallinen patja (Ilmapatjaan kannattaa ottaa myös pumppu mukaan)

· Hygieniatarvikkeet (esim. Shampoo, hoitoaine, saippua, hammasharja/-tahna, harja, kampa, pinnejä, ponnareita, kuukautissuojat)

· Pyyhe

· Tarvitsemasi lääkkeet, rasvat yms. (esim. särkylääkkeet, allergialääkkeet, laastaria, rakkolaastaria yms.)

· Vaatteita (MUISTA SÄÄVARAUS! Huppareita, shortseja, t-paitoja, toppeja, sukkia, alusvaatteita, housuja, yövaatteet yms)

· Lenkkarit/vapaa-ajan kengät (Leirille ei kannata ottaa useampia kenkiä mukaan, koska niitä aina jää leirin jälkeen löytötavaroihin)

· Sadeasu, verkkaripuku ja tuulipuku · **Pilli!**

· **Juomapullo!**

· Lippis/huivi, aurinkolasit

· Reppu, laukku yms. minkä voi ottaa mukaan kentille.

· Tuomaritakki ja tuomarihousut (Jos sellaiset löytyvät)

· Laikka (Jos löytyy, kentillä on kyllä laikkoja. **Oma laikka pitää nimikoida!**)

· Muistiinpanovälineet

· Puhelimen laturi (**NIMIKOIKAA LATURIT**)

. Kuulokkeet (**Ei pakollinen!**)

· Jotain vapaa-ajan viihdykettä esim. pelikortit

· Kukkaro (Leirillä palvelee leirikioski)

. Jotain pientä välipalaa (Leirillä on aamupala, lounas, päivällinen ja iltapala. Jos haluaa jotain välipalaa syödä ruokailujen välissä, niin kannattaa sellaisia ottaa joukkoon.)

. Kelakortti (Kannattaa varmuuden vuoksi ottaa joukkoon. Leirillä sillä ei tehdä mitään, mutta jos tarvitsee käydä esim. lääkärissä, on silloin hyvä olla kelakortti mukana)

+ Paljon iloista mieltä 😊

Kannattaa miettiä tarkasti, mitä oikeasti viikonlopun leirillä tarvitsee mukaan! 🙂

***Hyvä tuomari hoitaa velvoitteensa niin kentällä kuin sen ulkopuolella. Riittävä yöuni, terveellinen ruokavalio sekä huolenpito itsestä ja kaverista ovat hyvänolon lähteitä, jotka auttavat selviytymään kunnialla tehtävistä myös otteluissa.***

***Nähdään leirillä! :) Terveisin:***

***Tuomariorganisaatio***

Tuomariorganisaation yhteystiedot:

[etenee.kokemaki@gmail.com](mailto:etenee.kokemaki@gmail.com)

Tuomarivastaava:

Maria Kekki (040 8135420)

**Löytötavarat:**

Löytötavaroista voi kysellä leirikansliasta

Puh. 040 8135421

**Sääntöjen hyväksymislinkki:**

<https://q.surveypal.com/Leirituomarin-saannot-ja-kuvauslupa/0>